5 sterf ná bestuurder glo verkeerslig verontagsaamTwee voertuie, ŉ VW Golf en ŉ Toyota Corolla, was in die botsing betrokke. Foto’s: Verskaf Vyf mense is Vrydagoggend in Polokwane in Limpopo dood in ŉ botsing tussen twee voertuie. Volgens kapt. Mampashwa Seabi, polisiewoordvoerder, het die botsing omstreeks 04:30 by die kruising van Thabo Mbeki- en Landdros Marestraat plaasgevind. “Twee voertuie, ŉ VW Golf en ŉ Toyota Corolla, was in die botsing betrokke,” het Seabi gesê. “Dit is nog nie duidelik wat tot die botsing gelei het nie, maar die moontlikheid bestaan dat een van die motors ŉ rooi verkeerlig verontagsaam het.” Vyf mense is op die toneel dood verklaar en twee mense is ernstig beseer. Hulle is deur paramedici na ŉ nabygeleë hospitaal geneem. Die polisie ondersoek ŉ saak van strafbare manslag.